# II. volebné obdobie

Číslo: 1206/1998



72

# UZNESENIE NÁRODNEJ RADY SLOVENSKEJ REPUBLIKY

z 2. decembra 1998

k návrhu skupiny poslancov Národnej rady Slovenskej republiky (P. Kresák, I. Šimko, L. Orosz, L. Mészáros) na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení ústavného zákona č. 244/1998 Z. z. (tlač 58) *- prvé čítanie*

#### Národná rada Slovenskej republiky

po prerokovaní návrhu skupiny poslancov Národnej rady Slovenskej republiky (P. Kresák, I. Šimko, L. Orosz, L. Mészáros) a vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení ústavného zákona č. 244/1998 Z. z. v prvom čítaní

A. rozhodla, že

podľa § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky

*prerokuje uvedený návrh ústavného zákona v druhom čítaní;*

B. prideľuje

podľa § 74 ods. 1 citovaného zákona

návrh skupiny poslancov Národnej rady Slovenskej republiky (P. Kresák, I. Šimko, L. Orosz, L. Mészáros) na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení ústavného zákona č. 244/1998 Z. z. (tlač 58)

na prerokovanie

všetkým výborom Národnej rady Slovenskej republiky

(okrem Mandátového a imunitného výboru Národnej rady Slovenskej republiky, Výboru Národnej rady Slovenskej republiky pre nezlučiteľnosť funkcií štátnych funkcionárov, Výboru Národnej rady Slovenskej republiky pre európsku integráciu, Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby a Osobitného kontrolného výboru Národnej rady Slovenskej republiky na kontrolu činnosti Vojenského spravodajstva);

C. určuje

podľa § 74 ods. 1 a 2 citovaného zákona

1. ako gestorský Ústavnoprávny výbor Národnej rady Slovenskej republiky,

2. lehotu na prerokovanie uvedeného návrhu ústavného zákona v druhom čítaní vo výboroch do 8. januára 1999 a v gestorskom výbore vrátane prerokovania a schválenia spoločnej správy výborov do 11. januára 1999.

|  |  |
| --- | --- |
|  | \*Jozef Migaš v. r. |
|  | predseda |
|  | Národnej rady Slovenskej republiky |
| Overovatelia: |  |
| \*Marián Antecký v. r. |  |
| \*Ján Danko v. r. |  |